paragraph_text: Uoči rata Coventry je bio snažno industrijsko središte s gotovo četvrt milijuna žitelja i snažnom zrakoplovnom, automobilskom, drvnoprerađivačke industrijom te proizvodnjom municije te je kao takav, čak i prema stajalištima britanskih povjesničara (Frederick Taylor) bio, prema ratnim konvencijama, opravdana meta zračnih napada. Njegova strateška važnost očitovala se i smještajem u neposrednoj blizini Londona, glavnog grada Ujedinjenog Kraljevstva. Unatoč tome, Coventry je pretrpio velike civilne žrtve.